# Bourges

Bourjez :
| An iliz-veur. ||
| Anv gallek (ofisiel) | Bourges |
| Bro | Berry |
| Melestradurezh ||
| Stad | Frañs |
| Rannvro | Kreiz-Traoñ al Liger |
| Departamant | Cher (prefeti) |
| Arondisamant | Bourges (pennlec'h) |
| Kanton | Pennlec'h pevar c'hanton |
| Kod kumun | 18033 |
| Kod post | 18000 |
| Maer Amzer gefridi | Yann Galut (tu-kleiz liesseurt) 2020-2026 |
| Etrekumuniezh | Bourges Plus |
| Lec'hienn web | http://www.ville-bourges.fr |
| Poblañsouriezh ||
| Poblañs | 64 362 ann. (2020) |
| Stankter | 936 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 153 m bihanañ 120 m — brasañ 169 m |
| Gorread | 68,74 km² |
| kemmañ |
Bourges, Bourjez e brezhoneg a-wechoù, a zo ur gumun hag ur gêr e departamant gall ar Cher, e rannvro Kreiz-Traoñienn al Liger. Penn-lec'h an departamant eo ha bet eo kêr-benn proviñs Berry.

## Douaroniezh

Kemberiñ a ra ar stêrioù Yèvre, Voiselle, Auron ha Moulon e Bourges.

## Anv
### Stummoù skrivet

* Avaricum (Ptolemaios, II, 7, 10; Taolenn Peutinger; It. Ant.)
* Bituriga (Ammianus Marcellinus, XV, 11)
* Biturigo Civitas (Orosius, 6, 11)
* Civitas Biturigum (Not. Gall.)
* Betorex, Betoregas, Betorigas (Prou, 1668-1675)
* Bitorex, Biturigas, Biturigum (Gregor Teurgn)
* Betoricensis Urbs (???)

### Gerdarzh

* Avaricum : diouzh anv ar stêt Avara (> Yèvre).
* "Darn eus kerioù kreñv Galia a oa difennet a bep tu gant geunioù, evel Avarikon (Bourges)"
* Bitu-rig- : anv ar bobl. Bitu- = bed; rig- = roue, rouanez. Talvoudegezh : Rouanez ar Beb

## Ardamezioù. Ger-stur

En glazur, e dri dañvad en argant, kernielek, krabanet, gwakoliet, hag ourouleret en aour, e vevenn koñchek en gul; e gab en glazur karget gant teir flourdilizenn en aour.
Ger-stur : Summa imperii penes Bituriges (Emañ ar galloud uhelañ d'ar v-"Bituriged").

## Istor

Kent aloubadeg ar Romaned, Avaricon / Avaricum e oa an oppidum ar Vituriged Cubi.
Lec'h diazez ar gêr e oa er c'hember an Auron hag an Yévrette.
Da vare ar Romaned, Avaricum e oa ur gêr dieub, kêrbenn ar rannvro Aquitania Prima.
Enno e oa ur c'hroashent meur heñchoù roman : Lyon da Orleañs, Clermont, Limoges, Tours, ivez da Orleañs.

### V$^{vet}$ kantved

Difennet eo bet gant Bretoned Riothamus a-enep ar Wizigoted. Goude trec'h ar re-mañ war ar Vretoned, e Deols, e 469, Bourges e oa staget ouzh ar rouantelezh Eurig.

### VI$^{vet}$ kantved

Goude emgann Vouillé, Bourges en em gavas dindan gallout ar Vranked.
Bosenn er bloaz 570.
Distrujet gant Chilperig er bloaz 583.
Krenn-douar er bloaz 584

### VIII$^{vet}$ kantved

Devet eo troioù-kêr Bourges gant Pepin ha Karloman er bloaz 741.
Aloubet eo e benn ar fin Bourges gant Pepin er bloaz 762.

## Monumantoù ha traoù heverk

* Kelc'hva galian ha roman : bet peurziskaret er bloaz 1619
* Iliz-veur Sant Stevan.

## Touristerezh

* Roet eo bet al label Kêrioù ha Broioù Arz hag Istor dezhi.

## Tud

* Ambigatus
* Riothamus

## Levrlennadur

* Albert Dauzat & Charles Rostaing : Dictionnaire étymologique des noms de lieux en France. Larousse, 1963; Guénégaud, 1978
* Meven Mordiern : Notennoù diwar-benn ar Gelted Koz. O Istor hag o Sevenadur. Skridoù Breizh. Brest. 1944
* Françoise Prévot : Topographie chrétienne des cités de la Gaule, des origines au milieu du VIIIè siècle. VI. Province ecclésiastique de Bourges (Aquitania Prima). De Boccard. 1989

## Notennoù ha daveoù

a vo kavet e Wikimedia Commons.
* ↑ Roadennoù ofisiel e lec'hienn an EBSSA
* ↑ Roparz Hemon, Nouveau dictionnaire breton-français, 1978.
* ↑ "Bourjez", Devri : Le dictionnaire diachronique du breton
* ↑ "Bourjez", KerOfis, Ofis Publik ar Brezhoneg
* ↑ cf Dauzat ha Rostaing
* ↑ Meven Mordiern, p. 76
* ↑ Françoise Prévot. p. 17
* ↑ Françoise Prévot, p. 18